දරුවන් 18,000ත් 20,000ත් අතර සංඛ්‍යාවක් වාර්ෂිකව අතපය කඩා ගැනීම්වලට ලක් වන බව ද අමාත්‍යාංශය ප්‍රකාශ කරයි.වැඩිහිටියන්ගේ නොසැලකිලිමත්කම හේතුවෙන් දරුවන් මෙසේ අනතුරුවලට ලක් වන බවත් දරුවන්ට සිදු වන හදිසි අනතුරුවලින් සියයට 90 ක් වළක්වා ගත හැකි ඒවා බවත් අමාත්‍යාංශය පවසයි.හදිසි අනතුරුවලට ලක්වන දරුවන්ට වාර්ෂිකව ප්‍රතිකාර ලබාදීම සඳහා රජය රුපියල් මිලියන 800 ක මුදලක් වැය කරයි.වසර 2012 දී කොළඹ ජාතික රෝහලේ හදිසි අනතුරු අංශයට දරුවන් 2691 දෙනකු ප්‍රතිකාර සඳහා ඇතුළත් කළ බවත් ඉන් 274 දෙනකු පාසල් තුළදී හදිසි අනතුරුවලට ලක් වූ දරුවන් බවත් රෝහලේ හදිසි අනතුරු අංශයේ අධ්‍යක්ෂ වෛද්‍ය කපිල වික්‍රමනායක මහතා ප්‍රකාශ කළේය.රෝහලේ බාහිර රෝගී අංශයට ද හදිසි අනතුරුවලට ලක් වූ දරුවන් පැමිණ ප්‍රතිකාර ලබා ගෙන පිටත් වන බවත් ඔවුන්ගේ දත්ත මේ සඳහා ඇතුළත් නොවන බවත් හෙතෙම පැවැසීය.පාසල්වල නිවාසාන්තර මලල ක්‍රීඩා ඇතුළු දරුවන් ක්‍රීඩා අවස්ථාවලට සහභාගි වන අවස්ථාවලදී වැඩිපුරම අනතුරුවලට ගොදුරු වන බවත් ඇතැම් විට‍ නොසිතන අවස්ථාවලදී මාරාන්තික අනතුරුවලට දරුවන් ලක් වන බවත් අමාත්‍යාංශය පවසයි.උදාහරණයක් විදියට පාසල්වල දරුවන් සෙල්ලම් කරන අවස්ථාවලදී සෙල්ලමට එකිනෙකා තල්ලු කර ගන්නා අවස්ථාවලදී වැටීම නිසා සුෂුම්නා අනතුරුවලට දරුවන් ලක්වීමේ ඉඩකඩ වැඩි යැයි ද වෛද්‍යවරු පවසති.මාරාන්තික අනතුරුවලින් වැඩි ප්‍රමාණයක් මාර්ග හා ගෘහස්ථ අනතුරු බව ද සෞඛ්‍ය අමාත්‍යාංශය ප්‍රකාශ කරයි.ප්‍රතිකාර ලබා ගැනීම සඳහා රෝහල්ගත වන දරුවන්ගේ දත්ත වාර්තාවලින් මේ තොරතුරු ලබා ගත් බවද අමාත්‍යාංශය පවසයි..